
A Pusztazámori Hulladéklerakó rekultivált területének energetikai hasznosítása fotovoltaikus rendszerrel

Tanulmányomban a Pusztazámori Hulladéklerakó rekultivált I. ütemének fotovoltaikus rendszerekkel történő energetikai hasznosítását tárgyalom. Többek között szót ejtek Magyarország jelenlegi energetikai helyzetéről, hazánk általános fotovoltaikus potenciáljáról, a rekultivált hulladéklerakók fotovoltaikus rendszerekkel történő betelepítésének előnyeiről, illetve a hulladéklerakók hibrid üzemű energiatermelésének, azaz a napenergia és a depóniagáz integrált hasznosításának lehetőségeiről. Hozok több példát hulladéklerakókra telepített napelemes rendszerekről, ezek között két magyar is található, majd részletesen bemutatom a Pusztazámori Hulladéklerakót. Általam készített SWOT analízis segítségével elemzem a hulladéklerakót több szempontból is, melynek elmélet alapját a Mile Gábor szakfőmérnök Úrral végzett mélyinterjúm adta. Bemutatom a hulladéklerakó I. ütemének lehetséges napelemes rendszerét, optimális tájolását, illetve ezeket számításokkal is alátámasztom. Bemutatom a Pusztazámori Hulladéklerakó lehetőségeit egy hibrid üzemre, majd értekezek a hulladéklerakó energiatárolási lehetőségeiről. Végezetül összegzem a tanulmányt, és levonom a következtetéseket.



